ഇന്ത്യക്കാര്ക്ക് സല്മാന് രാജാവിന്റെയും കിരീടവകാശിയുടെയും സ്വാതന്ത്ര്യദിനാശംസകള് റിയാദ്: ഇന്ത്യക്കാര്ക്ക് സല്മാന് രാജാവിന്റെയും കിരീടവകാശിയുടെയും സ്വാതന്ത്ര്യദിനാശംസകള്. സ്വാതന്ത്ര്യ ദിനത്തിന്റെ വാര്ഷികത്തില് തന്റെ രാജ്യത്തിന്റെ അഭിനന്ദന സന്ദേശം സല്മാന് രാജാവ് ഇന്ത്യന് രാഷ്ട്രപതി രാം നാഥ് കോവിന്ദിന് കൈമാറുകയും ചെയ്തതായി സഊദി വാര്ത്താ ഏജന്സി റിപ്പോര്ട്ട് ചെയ്തു. ആയുരാരോഗ്യം നേര്ന്ന സല്മാന് രാജാവ് രാജ്യത്തിനും ജനങ്ങള്ക്കും പുരോഗതിയും സമൃദ്ധിയും ആശംസിച്ചു. ഡെപ്യൂട്ടി പ്രധാനമന്ത്രിയും പ്രതിരോധ മന്ത്രിയുമായ കിരീടാവകാശി മുഹമ്മദ് ബിന് സല്മാന് രാജകുമാരനും ഇന്ത്യന് സ്വാതന്ത്ര്യദിനത്തോടനുബന്ധിച്ച് ഇന്ത്യന് രാഷ്ട്രപതി രാം നാഥ് കോവിന്ദിന് അഭിനന്ദനങ്ങള് അയച്ചു. രാജ്യത്തിനും ഇന്ത്യക്കാര്ക്കും നിരന്തരമായ അഭിവൃദ്ധിയും ഐശ്വര്യവും സന്തോഷവും കിരീടാവകാശി ആശംസിച്ചു.